TFD เศร้า Q2/60 ขาดทุนเพิ่มขึ้น 50.10% หลังต้นทุน-ค่าใช้จ่ายพุ่ง
TFD เศร้า Q2/60 ขาดทุนเพิ่มขึ้น 50.10% มาที่ 127.94 ลบ. จากปีก่อนขาดทุน 85.24 ลบ. หลังต้นทุน-ค่าใช้จ่ายพุ่ง ขณะที่งวด 6 เดือนแรกขาดทุน 240.46 ลบ. เพิ่มขึ้น 69.42% จากปีก่อนขาดทุน 141.93 ลบ.
15 ส.ค. 2560

บริษัท ไทยพัฒนาโรงงานอุตสาหกรรม จำกัด (มหาชน) หรือ TFD รายงานผลการดำเนินงานไตรมาส 2/60 สิ้นสุดวันที่ 30 มิ.ย.60 (รวมบริษัทย่อย) ดังนี้

โดยผลการดำเนินงานในช่วงดังกล่าวที่ขาดทุนเพิ่ม เนื่องจากบริษัทมีต้นทุนขายและต้นทุนให้เช่าและบริการเท่ากับ 197.34 ล้านบาท เพิ่มขึ้นจากไตรมาสเดียวกันของปีก่อนจำนวน 50.85 ล้านบาท หรือ 34.71% ซึ่งส่วนใหญ่เกิดจากต้นทุนการขายคลังสินค้าที่เพิ่มขึ้น
ขณะเดียวกันบริษัทมีค่าใช้จ่ายในการขายและบริหารในไตรมาส 2/60 รวมเท่ากับ 96.21 ล้านบาท เพิ่มขึ้นจากไตรมาสเดียวกันของปีก่อนจำนวน 23.04 ล้านบาท หรือ 31.48% สาเหตุหลักเกิดจากค่าใช้จ่ายในการออกหุ้นกู้ และค่าใช้จ่ายในการขายที่เพิ่มขึ้น
นอกจากนี้บริษัทมีค่าใช้จ่ายทางการเงินในไตรมาส 2/60 รวมมเท่ากับ 101.86 ล้านบาท เพิ่มขึ้นจากไตรมาสเดียวกันของปีก่อน 12.78 ล้านบาท หรือ 14.34% เป็นผลจากต้นทุนทางการเงินของเงินกู้ยืมระยะสั้นที่เพิ่มขึ้น